मुख्यमंत्री श्री शिवराज सिंह चौहान ने आज यहाँ वरिष्ठ पत्रकार श्री ओम प्रकाश मेहता की पुस्तक ‘108 जीवन मंत्र’ का विमोचन किया। श्री ओम प्रकाश मेहता ने अपने सुदीर्घ पत्रकारिता के कैरियर में परिश्रमपूर्वक एक जीवन दृष्टि और दार्शनिक सोच विकसित की है। यह पुस्तिका श्री मेहता के अनुभवजन्य लेखकीय कार्य का पठनीय दस्तावेज है। ‘पहले पहल’ प्रकाशन भोपाल द्वारा प्रकाशित यह पुस्तिका मार्गदर्शी वचनों का संग्रह है। इस अवसर पर प्रकाशक श्री महेन्द्र गगन उपस्थित थे।